open-index/open-wikipedia-markdown huggingface dataset:
Σονιακός Δρυμός

Ο **Σονιακός Δρυμός** (, , , , ) είναι δάσος με έκταση 44,21 τετραγωνικά χιλιόμετρα, που βρίσκεται στο νοτιοανατολικό άκρο των Βρυξελλών, στο Βέλγιο.

Ο Σονιακός Δρυμός ήταν αγαπημένος χώρος κυνηγιού για την αυτοκρατορική Οικογένεια των Αψβούργων και ως τέτοιος απεικονίζεται εμφανώς σε κάποια ονομαστά αναγεννησιακά έργα τέχνης, όπως στην ταπισερί «Τα κυνήγια του Μαξιμιλιανού» στο Μουσείο του Λούβρου.

Σήμερα το δάσος, που αποτελείται κυρίως από φηγούς (οξιές) του είδους *Fagus sylvatica* και βελανιδιές, βρίσκεται στο έδαφος των φλαμανδικών δήμων Σιντ Χενέζιους-Ρόντε, Χούιλαρτ, Όβερεϊσε και Τερβούρεν, των δήμων της Περιοχής Βρυξελλών Υκλ, Βατερμάλ-Μπουαφόρ, Ωντεργκέμ και Βολυβέ-Σαιν Πιερ, και των βαλλωνικών πόλεων Λα Υλπ και Βατερλώ. Απλώνεται έτσι και στις τρεις διοικητικές «Περιοχές» στις οποίες διαιρείται το Βέλγιο.

Ο Σονιακός Δρυμός συντηρείται από τη Φλαμανδική Περιοχή κατά 56%, την Περιοχή των Βρυξελλών κατά 38% και τη Βαλλωνική Περιοχή κατά 6%. Υπάρχουν στον Δρυμό μερικά συνεχόμενα τμήματα ιδιωτικού δάσους και το *Kapucijnenbos* (= «Δάσος των Καπουτσίνων»), που ανήκει στο Βασιλικό Καταπίστευμα του Βελγίου.

Το 2017 ο Σονιακός Δρυμός εγγράφηκε ως Μνημείο Παγκόσμιας Κληρονομιάς της UNESCO και αποτελεί το μοναδικό τέτοιο στο Βέλγιο που ανήκει στην κατηγορία «Δάση Οξιάς των Καρπαθίων και άλλων περιοχών της Ευρώπης».

## Ιστορία
Ο Σονιακός Δρυμός αποτελεί υπόλειμμα του αρχαίου δάσους *Silva Carbonaria* (= «δάσος του ξυλοκάρβουνου»). Η πρώτη αναφορά της λατινικής ονομασίας *Soniaca Silva* εντοπίζεται στον πρώιμο Μεσαίωνα. Τότε το δάσος νοτίως των Βρυξελλών διασχιζόταν από τον ποταμό Σεν και εκτεινόταν μέχρι την επαρχία Αινώ, καλύπτοντας το μεγαλύτερο μέρος του σχετικώς υψηλού εδάφους ανάμεσα στους ποταμούς Σεν και Ντέιλε. Ο *Βίος του Αγίου Φοϊλανού* τον 9ο αιώνα αναφέρει «τον δρυμό, μετά το Αββαείο της Αγίας Γερτρούδης, αποκαλούμενο Σονεσιανό» Τον 16ο αιώνα η περιφέρειά του ήταν ακόμα εφτά λεύγες. Στις αρχές του 19ου αιώνα η έκταση του δάσους ήταν ακόμα περί τα 120 τετραγωνικά χιλιόμετρα.

Το μεσαιωνικό δάσος υπαγόταν στο Δουκάτο της Βραβάντης, καλύπτοντας το νότιο τμήμα του, και έφθανε μεχρι τα τείχη των Βρυξελλών. Αρχικώς ήταν μέρος του Δάσους των Αρδεννών, του *Arduenna Silva* των Ρωμαίων, και διατηρούσε σχεδόν την αρχική του έκταση ακόμα και την εποχή της Γαλλικής Επαναστάσεως. Το πρώτο μεγάλο κτύπημα προς τη συρρίκνωσή του ήλθε όταν ο Μέγας Ναπολέων διέταξε να κοπούν 22.000 βελανιδιές του, προκειμένου να ναυπηγήσει τον «Στόλο της Βουλώνης» για να εισβάλει στην Αγγλία. Κατόπιν ο βασιλιάς Γουλιέλμος Α΄ των Κάτω Χωρών συνέχισε ανενδοίαστα να θερίζει το δάσος. Από 120 τετραγωνικά χιλιόμετρα το 1820, ο Σονιακός Δρυμός μειώθηκε έτσι στα 46 το 1830. Το 1815 δόθηκαν δικαιώματα εκμεταλλεύσεως σε σημαντικό τμήμα του δάσους δίπλα στο Βατερλώ στον τότε Δούκα του Ουέλλινγκτον και στους κληρονόμους αυτού του τίτλου, που ενεγράφησαν από τότε στους ολλανδικούς καταλόγους ευγενείας ως «Πρίγκιπες του Βατερλώ».

## Παραπομπές


## Εξωτερικοί σύνδεσμοι
* 
*  

Κατηγορία:Γεωγραφία του Βελγίου
Κατηγορία:Βρυξέλλες
Κατηγορία:Δάση
Βασιλική Ακαδημία Επιστημών και Γραμμάτων της Δανίας

[thumb|405px|Ζωγραφικός πίνακας του [Πέτερ Σεβερίν Κρέιερ από συνεδρίαση της Ακαδημίας στην Παλαιά Αίθουσα Συνεδριάσεων (1897)]]
Η **Βασιλική Ακαδημία Επιστημών και Γραμμάτων της Δανίας** (δαν. *Kongelige Danske Videnskabernes Selskab*) είναι εθνική ακαδημία της Δανίας, οργανισμός με σκοπό την προαγωγή των επιστημών, που ιδρύθηκε τον 18ο αιώνα. Η έδρα της είναι το κτήριο του Ιδρύματος Κάρλσμπεργκ, στη Λεωφόρο Χανς Κρίστιαν Άντερσεν, στο κέντρο της Κοπεγχάγης.

## Ιστορία
Η Ακαδημία ιδρύθηκε στις 13 Νοεμβρίου 1742 μετά από άδεια του βασιλέως Χριστιανού ΣΤ΄ της Δανίας, ως ιστορικό *collegium antiquitatum*. Ιδρυτές της ήταν ο «Υπουργός του Κράτους» (το αντίστοιχο του πρωθυπουργού) Κόμης Γιόχαν Λούντβιχ Χόλσταϊν, και ο καθηγητής της Ιστορίας Χανς Γκραμ (μετέπειτα πρύτανης του Πανεπιστημίου της Κοπεγχάγης), με συνιδρυτές τον Λουθηρανό επίσκοπο και αρχαιοδίφη Έρικ Ποντόπινταν και τον Έρικ Χιελμστιέρνε.

## Το κτήριο
Το κτήριο της Βασιλικής Ακαδημίας, στη Λεωφόρο Χανς Κρίστιαν Άντερσεν αριθμός 35, είναι αρκετά μεταγενέστερο από την ίδρυσή της και σχεδιάσθηκε από τον αρχιτέκτονα Βίλελμ Πέτερσεν (*Vilhelm Petersen*, 1830-1913) σε νεοκλασικό ρυθμό.

Στο ισόγειο του κτηρίου βρίσκεται η έδρα του Ιδρύματος Κάρλσμπεργκ, ενώ στη Βασιλική Ακαδημία ανήκουν οι τρεις όροφοι από επάνω. Στον πρώτο όροφο βρίσκεται η παλαιά αίθουσα συνεδριάσεων, όπου συνεδριάζουν και σήμερα τα μέλη της Ακαδημίας. Υπάρχει επίσης βιβλιοθήκη και δωμάτια για ερευνητές. Στον δεύτερο όροφο βρίσκεται η γραμματεία και τα αρχεία της Ακαδημίας, καθώς και τα γραφεία του Προέδρου και του γενικού γραμματέα της. Ο τρίτος όροφος στεγάζει σήμερα τη νέα αίθουσα συνεδριάσεων. Αυτή δημιουργήθηκε στον χώρο της πρώην σοφίτας και μιας αποθήκης βιβλίων, με τη βοήθεια μιας προσαρμογής του κτηρίου το 1976.

## Μέλη
Τα μέλη της Βασιλικής Ακαδημίας είναι ερευνητές προερχόμενοι από όλες σχεδόν τις επιστήμες και επιστημονικά πεδία. Σήμερα η Ακαδημία έχει περί τα 250 τακτικά και τα 260 αντεπιστέλλοντα μέλη. Το 2011 προστέθηκε ο Τομέας της «Ακαδημίας των Νέων» (δαν. *Det Unge Akademi*, DUA), που σήμερα έχει ως μέλη σαράντα νεαρούς ερευνητές.

## Παραπομπές


## Βιβλιογραφία
* Olaf Pedersen: *Lovers of Learning - A History of the Royal Danish Academy of Sciences and Letters, 1742-1992*, Munksgaard, 1992, ISBN 87-7304-236-6

## Εξωτερικοί σύνδεσμοι
* Επίσημος ιστότοπος
* Ψηφιακό αρχείο του Τομέα Φυσικομαθηματικών της Ακαδημίας στη βιβλιοθήκη του Παν/μίου Νότιας Δανίας
* Η «Ακαδημία των Νέων» 

Δανιας Βασιλικη
Βασιλικη Ακαδημια Επιστ
Σαιν-Παρτέμ

Το **Σαιν-Παρτέμ** (γαλλικά: *Saint-Parthem*, οξιτανικά: *Sent Partèm*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Παρτεμουά (γαλλικά: *Saint-Parthémois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Μπερτράν Ταβερνιέ

Ο **Μπερτράν Ταβερνιέ** (γαλλικά: Bertrand Tavernier) (25 Απριλίου 1941 - 25 Μαρτίου 2021) ήταν Γάλλος σκηνοθέτης, σεναριογράφος και παραγωγός. 

## Βιογραφία
Ο Μπερτράν Ταβερνιέ γεννήθηκε στη Λυών στις 25 Απριλίου 1941. Είναι γιος του συγγραφέα και μαχητή της γαλλικής αντίστασης Ρενέ Ταβερνιέ. Ασχολήθηκε από νέος με τον κινηματογράφο ως βοηθός σκηνοθέτη, ακόλουθος Τύπου σε Πρεσβείες της Γαλλίας, δημοσιογράφος και κριτικός σε κινηματογραφικά περιοδικά. Το 1974, σκηνοθέτησε την πρώτη του ταινία μεγάλου μήκους *Ο Ρολογάς του Σεν Πολ* (L'Horloger de Saint-Paul), ήταν η πρώτη επιτυχία του που κέρδισε το βραβείο Λουί Ντελύκ και τη Χρυσή Άρκτο στο 24ο Διεθνές Φεστιβάλ Κινηματογράφου του Βερολίνου. Είχε μακρά συνεργασία με τον ηθοποιό Φιλίπ Νουαρέ στις ταινίες *Η γιορτή αρχίζει* το 1975, *Ο ανακριτής και ο δολοφόνος* το 1976, *[[Το ξεκαθάρισμα (ταινία, 1981)|Το ξεκαθάρισμα]]* το 1981, *Η Ζωή και Τίποτα άλλο* το 1989, *Η κόρη του Ντ' Αρτανιάν* το 1994.  Οι κινηματογραφικές του επιρροές περιλαμβάνουν τους σκηνοθέτες Τζον Φορντ, Ζαν Ρενουάρ, Ζαν Βιγκό και Ζακ Μπεκέρ.

Ασχολήθηκε με πολλά κινηματογραφικά είδη, δραματική κωμωδία (*Μια Κυριακή στην εξοχή,*1984), πολεμική ταινία (*Ο Λοχαγός Κονάν),* ιστορική ταινία (*[[Η Πριγκίπισσα του Μονπενσιέ (ταινία)|Η Πριγκίπισσα του Μονπενσιέ]],* 2010) ή αστυνομικό (*Το Δόλωμα*, 1995).

Αρκετές από τις ταινίες του κέρδισαν βραβεία, στη Γαλλία και στο εξωτερικό (μεταξύ των οποίων το *Autour de minuit (Γύρω από τα μεσάνυχτα,* 1986), που κέρδισε Όσκαρ και ήταν υποψήφιο για τις Χρυσές Σφαίρες).

Ήταν πρόεδρος του Ινστιτούτου Λιμιέρ. Είναι ο πατέρας του σκηνοθέτη και ηθοποιού Νιλ Ταβερνιέ και της μυθιστοριογράφου Τίφανι Ταβερνιέ.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Αιτιολογική πρόταση

Στην σύνταξη, η αιτιολογική πρόταση αποτελεί δευτερεύουσα επιρρηματική πρόταση που δηλώνει την αιτία, τόσο στα νέα όσο και στα αρχαία ελληνικά. 

## Στα αρχαία ελληνικά
Εισάγεται με τους συνδέσμους ότι (μετά από ρήματα ψυχικού πάθους - εκφράζει πραγματική αιτιολογία), ως (όταν το περιεχόμενο είναι με υποκειμενική αιτιολογία όπως και στην ειδική πρόταση), διότι, ούνεκα, οθούνεκα (ο ούνεκα μπορεί να έχει και χρονική σημασία), ότε, οπότε, ει, επεί και επειδή.

Είναι επιρρηματικοί προσδιορισμοί της αιτίας. 

Εκφέρονται με διάφορους τρόπους: 

* Εκφέρονται με οριστική και δυνητική οριστική όταν εκφράζουν το πραγματικό γεγονός ή κάτι που θα μπορούσε να γίνει στο παρελθόν. 
* Με δυνητική ευκτική, εκφέρεται όταν ένα γεγονός μπορεί να γίνει στο παρόν ή στο μέλλον. 
* Με ευκτική του πλαγίου λόγου μπορεί να εκφερθεί όταν εξαρτάται από ιστορικό χρόνο και το γεγονός για το οποίο γίνεται ο λόγος συμβαίνει στο παρελθόν αλλά αυτό δεν συμβαίνει πάντοτε (π.χ. βέβαιο γεγονός, όπου η οριστική παραμένει).
* Μπορεί να γίνει εναλλαγή στις εγκλίσεις, δηλαδή να περιλαμβάνεται και πρόταση με οριστική αλλά και ευκτική. 
* Εάν εισάγεται με το ει τότε λαμβάνει άρνηση μη και εκφέρονται ανάλογα με τις ανάγκες των υποθετικών λόγων μιας και τέτοιο φαινόμενο δεν υπάρχει στην αιτιολογική πρόταση.
Μετά από ρήματα ή εκφράσεις ψυχικού πάθους μπορεί να υπάρξει πρόταση που να εισάγεται με το ει, αν η αιτιολογία της είναι αμφιλεγόμενη ή υποκειμενική (όπως το ως). Συχνά μπορεί να λειτουργήσει ως υποκείμενο απρόσωπων εκφράσεων (π.χ. θαυμαστόν, άτοπον, αισχρόν, δεινόν εστίν).

Οι σύνδεσμοι επεί, διότι και ως μπορεί να εισάγουν και κύρια πρόταση, αν είναι η πρώτη πρόταση περιόδου ή ημιπεριόδου και δεν έπεται άλλη πρόταση. 

## Παραπομπές

Κατηγορία:Συντακτικό
Αλβανικό Πρωτάθλημα Στίβου

Το **Αλβανικό Πρωτάθλημα Στίβου** είναι το εθνικό πρωτάθλημα στίβου της Αλβανίας το οποίο διοργανώνεται ετησίως από την Αλβανική Ομοσπονδία Στίβου (FSHA).

Το πρώτο πρωτάθλημα στίβου της Αλβανίας πραγματοποιήθηκε στα Τίρανα μεταξύ 2 και 6  Σεπτεμβρίου του 1929. Το 2020 διεξήχθη στο Ελμπασάν η 82η έκδοση του πρωταθήματος.

## Διοργανώσεις

## Παραπομπές


## Εξωτερικοί σύνδεσμοι
*Επίσημη ιστοσελίδα της Αλβανικής Ομοσπονδίας Στίβου 

Κατηγορία:Στίβος στην Αλβανία
Κατηγορία:Αλβανικά Πρωταθλήματα Στίβου
Γιώργος Παντζιαράς

Ο **Γιώργος Παντζιαράς** είναι Κύπριος βετεράνος διεθνής ποδοσφαιριστής και προπονητής, γεννημένος στις 20 Αυγούστου του 1952 στην - κατεχόμενη σήμερα - Σκυλλούρα Λευκωσίας , ο οποίος αγωνιζόταν ως τερματοφύλακας.

## Καριέρα ποδοσφαιριστή
Ο Παντζιαράς ξεκίνησε την επαγγελματική του καριέρα του το 1971 από τον ΑΠΟΕΛ, κατακτώντας το πρωτάθλημα το 1973 και το κύπελλο την ίδια χρονιά, το 1975-76 και το 1977-78.

Το καλοκαίρι του 1978 μεταγράφηκε στον Άρη Θεσσαλονίκης, με τον οποίο αγωνίστηκε για έξι σεζόν, καταγράφοντας 114 συμμετοχές στο πρωτάθλημα της Α' Εθνικής, 16 φορές στο Θεσμό του Κυπέλλου Ελλάδας και επίσης έντεκα φορές σε ευρωπαϊκές διοργανώσεις. Μάλιστα με τον Άρη, έφθασε ως τη δεύτερη θέση του ελληνικού πρωταθλήματος, όπου σε αγώνα μπαράζ εναντίον του Ολυμπιακού ηττήθηκε με 2-0 το 1980.

Το 1984 αποχώρησε από τους "κίτρινους" για να συνεχίσει τη σεζόν 1984-85 στον Πανσερραϊκό, ο οποίος είχε υποβιβασθεί από την 'Α Εθνική και αγωνίζονταν στη Β'. Με τη φανέλα του Πανσερραϊκού αγωνίστηκε σε 36 αγώνες και τερμάτισε στη 2η θέση του πρωταθλήματος, κερδίζοντας ταυτόχρονα και την επάνοδο στην κορυφαία κατηγορία. 

Επανήλθε στην Κύπρο και τον ΑΠΟΕΛ, κατακτώντας το πρωτάθλημα το 1986. Ολοκλήρωσε την αγωνιστική του καριέρα στον Απόλλωνα Λεμεσού, όπου αναδείχθηκε δευτεραθλητής Κύπρου το 1989.

Παράλληλα αγωνίστηκε 22 φορές με την εθνική ομάδα της Κύπρου, από το 1976 ως το 1989.

Μετά το τέλος της ποδοσφαιρικής του καριέρας εργάστηκε ως προπονητής τερματοφυλάκων για τον Άρη και ανέλαβε χρέη υπηρεσιακού προπονητή για 5 αγώνες το 2003.
Ο γιός του, Ανδρέας Παντζιαράς, ακολουθεί επίσης το επάγγελμα του προπονητή ποδοσφαίρου και τη σεζόν 2023-24 εργάστηκε στην ομάδα του Α.Ο. Χανιώτη, στο πρωτάθλημα της Γ' Εθνικής κατηγορίας.

## Παραπομπές

## Πηγές

* Άρης 1914 - 2002, Οι μεγάλες στιγμές της ιστορικής ομάδος *Καριπίδης Άγγελος*
* Η Ιστορία του Άρη 1914-2000, *Κωνσταντίνος Ίντος*

Κατηγορία:Ποδοσφαιριστές ΑΠΟΕΛ
Κατηγορία:Κύπριοι προπονητές ποδοσφαίρου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Εθνικής Κύπρου
Κατηγορία:Κύπριοι ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης
Κατάλογος προέδρων της Πορτογαλίας

H πλήρης λίστα των προέδρων της Πορτογαλικής Δημοκρατίας απαρτίζεται από τους 21 αρχηγούς κράτους στην ιστορία της Πορτογαλίας από την επανάσταση της 5ης Οκτωβρίου 1910 που εγκαθίδρυσε ένα ρεπουμπλικανικό καθεστώς ως σήμερα. Ο κατάλογος συμπεριλαμβάνει όχι μόνο εκείνα τα πρόσωπα που ορκίστηκαν στο αξίωμα του Προέδρου της Πορτογαλίας αλλά και εκείνα που υπηρέτησαν ως  *[[ντε φάκτο]]* αρχηγοί κράτους από το 1910. Τέτοιες είναι οι περιπτώσεις του Τεόφιλο Μπράγκα που υπηρέτησε ως πρόεδρος της Προσωρινής Κυβέρνησης μετά το ρεπουμπλικανικό πραξικόπημα. Επίσης, οι Σιντόνιο Παΐς, Μέντες Καμπεσάντας, Γκόμες ντα Κόστα, όπως και οι Κάντο ε Κάστρο και Όσκαρ Καρμόνα κατά τους πρώτους μήνες της διακυβέρνησής τους, δεν είχαν ορκιστεί ως πρόεδροι της Δημοκρατίας, καθώς συνήθως ήταν πρωθυπουργοί, όμως *ντε φάκτο* συγκέντρωσαν αυτή την εξουσία, συνδυάζοντας στην πράξη τις θέσεις του αρχηγού κράτους και της κυβέρνησης σε ένα πρόσωπο.

## Πρόεδροι
Η αρίθμηση αντανακλά τις συνεχόμενες θητείες που υπηρέτησε ένας και μόνο πρόεδρος. Επί παραδείγματι, ο Ζόρζε Σεμπάιου υπηρέτησε επί δύο συνεχείς θητείες και προσμετράται ως ο 19ος πρόεδρος (όχι ο 19ος και ο 20ός). Ο Τεόφιλο Μπράγκα υπηρέτησε ως ο πρώτος και μοναδικός πρόεδρος της Προσωρινής Κυβέρνησης, και γι' αυτό δεν θεωρείται ως ο πρώτος πρόεδρος, παρότι θα υπηρετούσε ξανά βς αρχηγός κράτος και δεύτερος πρόεδρος έπειτα από την παραίτηση του Μανουέλ ντε Αριάγκα. Όμως, ο Μπερναρντίνο Ματσάντο υπηρέτησε επί δύο μη συνεχείς θητείες και προσμετράται ως ο τρίτος και ο όγδοος πρόεδρος. Για τον λόγο αυτό, στη λίστα που ακολουθεί περιέχονται 20 προεδρίες, όμως μόνο 19 πρόεδροι.

Με βάση το Σύνταγμα της Πορτογαλίας που υιοθετήθηκε το 1976, στον απόηχο της Επανάστασης των Γαριφάλων το 1974, ο πρόεδρος εκλέγεται για θητεία πέντε ετών. Δεν υφίσταται όριο στον αριθμό των θητειών που ένας πρόεδρος μπορεί να υπηρετήσει, όμως ο πρόεδρος που υπηρετεί δύο συνεχείς θητείες δεν μπορεί να υπηρετήσει ξανά τα επόμενα πέντε χρόνια μετά τη λήξη της δεύτερης θητείας του.

Η επίσημη κατοικία του προέδρου της Πορτογαλίας είναι το Μέγαρο Μπελέμ.

Σημερινός πρόεδρος είναι ο Μαρτσέλο Ρεμπέλο ντε Σόουζα, ο οποίος κέρδισε τις προεδρικές εκλογές του 2016 και επανεξελέγη το 2021.

Τα χρώματα δηλώνουν την πολιτική τοποθέτηση καθενός προέδρου.

















### Πρώτη Δημοκρατία (1910–1926)

### Δεύτερη Δημοκρατία (1926–1974)

### Τρίτη Δημοκρατία (1974–σήμερα)

## Ιστορική γραμμή
## Ιστορική γραμμή (από το 1910)

## Πρόεδροι κατά διάρκεια θητείας

## Δείτε επίσης
*Πρόεδρος της Πορτογαλίας
*Πολιτική της Πορτογαλίας

## Σημειώσεις και παραπομπές


## Βιβλιογραφία
*
*
Αλέξανδρο Ρέτζον

**Αλέξανδρο Ρέτζον** (Alejandro Rejon Huchin, Μέριδα, Γιουκατάν, 18 Μαΐου 1997) είναι μεξικανός ποιητής, πολιτιστικός διευθυντής και δημοσιογράφος. Ιδρυτικός διευθυντής του Διεθνούς Φεστιβάλ Ποίησης Γιουκατάν. Μερικά από τα κείμενά του έχουν μεταφραστεί σε Αραβικά, Ιταλικά, Ρουμανικά, Ελληνικά, Γαλλικά, Καταλανικά και Μπενγκάλι.

## Δημοσιευμένα βιβλία

Μάθημα περικομμένου πορτρέτου, Αργεντινή, εκδοτικός οίκος Μπουένος Άιρες Ποέσια, 2019.

Το σπασμένο νερό των ονείρων, Ηνωμένες Πολιτείες, Σύνταξη, Αρχαίος , 2020.

θραύσματα του ονείρου, Χιλή, εκδοτικό Andesgraund, 2020.

## Παραπομπές


Κατηγορία:Μεξικανοί ποιητές
Γράφημα (αφηρημένος τύπος δεδομένων)

Στην επιστήμη των υπολογιστών, ένα **γράφημα **είναι ένας αφηρημένος τύπος δεδομένων που προορίζεται να εφαρμόσει τις έννοιες γραφήματος  και κατευθυνόμενων γραφημάτων από το πεδίο της θεωρίας γραφημάτων στα μαθηματικά.

Μια δομή δεδομένων γραφήματος αποτελείται από ένα πεπερασμένο (και πιθανώς μεταβλητό) σύνολο κορυφών (που ονομάζονται επίσης κόμβοι ή σημεία), μαζί με ένα σύνολο ζεύγους από αυτές τις κορυφές που δεν έχουν ταξινομηθεί για ένα μη κατευθυνόμενο γράφημα ή ένα σύνολο ζεύγη ταξινομημένων για ένα κατευθυνόμενο γράφημα. Αυτά τα ζεύγη είναι γνωστά ως άκρα (ονομάζονται επίσης σύνδεσμοι ή γραμμές) και για ένα κατευθυνόμενο γράφημα είναι επίσης γνωστά ως βέλη. Οι κορυφές μπορεί να είναι μέρος της δομής του γραφήματος ή μπορεί να είναι εξωτερικές οντότητες που αντιπροσωπεύονται από ακέραιους δείκτες ή αναφορές.

Μια δομή δεδομένων γραφήματος μπορεί επίσης να συσχετίζει σε κάθε άκρη κάποια τιμή ακμής, όπως μια συμβολική ετικέτα ή ένα αριθμητικό χαρακτηριστικό (κόστος, χωρητικότητα, μήκος κ.λπ.).

Κατηγορία:Θεωρία γράφων
Κατηγορία:Αφηρημένοι τύποι δεδομένων
Ντίνα Σανιτσάρ

O **Ντίνα Σανιτσάρ** (1866-1894) αποτελούσε ένα άγριο παιδί της Ινδίας. Ο Σανιτσάρ ανακαλύφθηκε ανάμεσα σε λύκους σε μια σπηλιά στη Σικάνδρα (κοντά στην Άγκρα) στο Ουτάρ Πραντές της Ινδίας το 1872, σε ηλικία 6 ετών, από μια ομάδα κυνηγών.   Συνέχισε να ζει ανάμεσα στους ανθρώπους για πάνω από είκοσι χρόνια και υιοθέτησε κάποιες από τις συνήθειες του, για παράδειγμα το κάπνισμα, αλλά ποτέ δεν έμαθε να μιλάει και παρέμεινε σοβαρά υποσιτισμένος για όλη του τη ζωή.  

## Παραπομπές


Κατηγορία:Παιδιά
Γιάννης Κάσδαγλης

Ο **Γιάννης Κάσδαγλης** (Αθήνα, 6 Σεπτεμβρίου 1934) είναι Έλληνας ηθοποιός, με συμμετοχή σε παραστάσεις του Εθνικού Θεάτρου, επί μία 25ετία (1969 – 1993). Έλαβε μέρος, επίσης, σε αρκετές κινηματογραφικές ταινίες, αλλά και σίριαλ ή θεατρικές παραστάσεις της τηλεόρασης. Από το ξεκίνημα της δεκαετίας του ’60 συνεργάστηκε με τον κινηματογραφικό παραγωγό Φιλοποίμενα Φίνο.

## Φιλμογραφία

## Παραστάσεις με το Εθνικό Θέατρο

## Παραπομπές


## Εξωτερικοί σύνδεσμοι

*

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Έιμι Κλόμπουτσαρ

Η **Έιμι Τζιν Κλόμπουτσαρ** (, , 25 Μαΐου 1960), είναι Αμερικανίδα δικηγόρος και πολιτικός, που υπηρετεί ως Γερουσιαστής των Ηνωμένων Πολιτειών για την πολιτεία της Μινεσότα από τον Ιανουάριο του 2007. Είναι μέλος του Δημοκρατικού Κόμματος. 

Από τον Ιανουάριο του 2021, διατελεί ως πρόεδρος της Επιτροπής Κανόνων και Διοίκησης της Γερουσίας των Ηνωμένων Πολιτειών.  

Προηγουμένως, είχε υπηρετήσει ως Εισαγγελέας της Κομητείας Χένεπιν (Μινέαπολις). Ήταν υποψήφια για το Προεδρικό χρίσμα του Δημοκρατικού Κόμματος στις εκλογές του 2020. 

## Βιογραφία
Η Κλόμπουτσαρ, γεννήθηκε το 1960, στο Πλύμουθ της Μινεσότας, από τον Τζιμ Κλόμπουτσαρ και την Ρόουζ Χέμπεργκερ. Έχει σλοβενική και ελβετική καταγωγή. 

Σπούδασε Πολιτικές Επιστήμες στο Πανεπιστήμιο Γέιλ (1982) και Νομική στο Πανεπιστήμιο του Σικάγου (1985). 

Ύστερα από τις σπουδές της, εργάστηκε ως δικηγόρος και ως συνεργάτης σε δικηγορικές εταιρείες.

### Εισαγγελέας της Κομητείας Χένεπιν (1999-2007)
Το 1998, η Κλόμπουτσαρ, εκλέχθηκε Εισαγγελέας της Κομητείας Χένεπιν (η κομητεία στην οποία ανήκει μεγάλο μέρος της Μινεάπολις). Ανέλαβε το 1999. Επανεξελέγη το 2002, και παράλληλα ανακηρύχθηκε στην Μινεσότα, . Διατέλεσε από το 2002 έως το 2003, Πρόεδρος της Ένωσης Εισαγγελέων της Μινεσότα. 

Παρέμεινε έως την ανάληψη των καθηκόντων της ως Γερουσιαστής, το 2007. 

## Πολιτική

### Γερουσιαστής των ΗΠΑ (2007-)
Στις εκλογές του Νοεμβρίου του 2006 στην Μινεσότα, για την Γερουσία των Ηνωμένων Πολιτειών, η Κλόμπουτσαρ κατάφερε να εκλεχθεί Γερουσιαστής των Ηνωμένων Πολιτειών για την Μινεσότα, με ποσοστό 58,1% έναντι 37,9% του Ρεπουμπλικανού ανθυποψήφιού της, Μαρκ Κέννεντι. Ανέλαβε το αξίωμα, στις 3 Ιανουαρίου 2007.  

Επανεξελέγη το 2012, με ποσοστό 65,2% έναντι 30,5% και το 2018, με ποσοστό 60,3% έναντι 36,2%. 

Από το 2021, είναι Πρόεδρος της Επιτροπής Κανόνων της Γερουσίας των ΗΠΑ. 

#### Υποψηφιότητα για το Χρίσμα των Δημοκρατικών (2020)
Στις 10 Φεβρουαρίου 2019, η Κλόμπουτσαρ, ανακοίνωσε την υποψηφιότητά της, για το Χρίσμα του Δημοκρατικού Κόμματος, για τις προεδρικές εκλογές του 2020. 

Στις 2 Μαρτίου 2020, αποσύρθηκε από την κούρσα για την διεκδίκηση του χρίσματος. 

#### Υποψηφιότητα για την Κυβερνητική Εκλογή της Μινεσότα (2026)
Μετά την απόσυρση του νυν Δημοκρατικού κυβερνητή Τιμ Γουόλς από την διεκδήκηση της θέσης του, η Κλόμπουτσαρ ανακοίνωσε στις 29 Ιανουαρίου 2026 πως θα ήταν υποψήφια στην εκλογή για το Δημοκρατικό Χρίσμα.

## Παραπομπές


## Εξωτερικοί σύνδεσμοι
* 
*  
* 

Κατηγορία:Αμερικανοί σλοβενικής καταγωγής
Κατηγορία:Γερουσιαστές των ΗΠΑ
Κατηγορία:Μινεσότα
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί νομικοί
Ρόμπερτ Λάμπερτ Μπέινς

Ο **Ρόμπερτ Λάμπερτ Μπέινς** (4 Σεπτεμβρίου 1796 - 7 Σεπτεμβρίου 1869) ήταν Ναύαρχος του Βρετανικού Βασιλικού Ναυτικού, ο οποίος ως Διοικητής του Σταθμού Ειρηνικού εμπόδισε τον Πόλεμο των Χοίρων του 1859, ώστε κλιμακωθεί μια μεγάλη σύγκρουση μεταξύ των Ηνωμένων Πολιτειών και του Ηνωμένου Βασιλείου.

Εντάχθηκε στο Βασιλικό Ναυτικό το 1810 και υπηρέτησε στους Ναπολεόντειους Πολέμους και στον Πόλεμο του 1812. Συμμετείχε στη Ναυμαχία του Ναυαρίνου το 1827 κατά τη διάρκεια της Ελληνικής Ανεξαρτησίας. Προήχθη σε αρχηγό το 1828 και διοικούσε τα πλοία *HMS Ανδρομάχη* και *HMS Βελλεροφόντης* και υπηρέτησε ως ένας από τους ανώτερους αξιωματικούς στη Βαλτική Θάλασσα κατά τη διάρκεια του Κριμαϊκού Πολέμου. Το 1857, έγινε Διοικητής του Σταθμού Ειρηνικού.

Πέθανε στις 7 Σεπτεμβρίου 1869 σε ηλικία 73 ετών, στο Άνω Νόργουντ της Αγγλίας. Είναι θαμμένος στο Κοιμητήριο του Γουέστ Νόργουντ στο Λονδίνο.

## Πηγές
* 
* 
* 
* 
* 
* 
* 
* 

## Παραπομπές


Κατηγορία:Ναύαρχοι του Βασιλικού Ναυτικού

Κατηγορία:Βρετανοί στρατιωτικοί
Κατηγορία:Άγγλοι ναύαρχοι
Κατηγορία:Φιλέλληνες
GAZ-MM

Το **GAZ-MM** είναι ένα φορτηγό που παράχθηκε από την σοβιετική GAZ από το 1938 μέχρι το 1956. Το φορτηγό αυτό είναι μια πιο απλοποιημένη έκδοση από το GAZ-AA, το οποίο σταμάτησε να παράγεται το 1938. Το GAZ-MM χρησιμοποιούσε τον κινητήρα από το GAZ-M1, ο οποίος έκανε το φορτηγό αρκετά γρηγορότερο από το GAZ-AA, ενώ αυτό επίσης έκανε το φορτηγό αρκετά καλύτερο και αποτελεσματικό στην χρήση εκτός δρόμου, κάτι που ήταν αρκετά συνηθισμένο και επιθυμητό σύμφωνα με τις σκληρές καιρικές συνθήκες τις Ρωσίας.

Παράχθηκαν γύρω στα 500.000 αντίτυπα, με τα 150.000 από αυτά να μπαίνουν σε στρατιωτική χρήση στις αρχές του Δεύτερου Παγκοσμίου Πολέμου. Αν ενώσουμε πόσα GAZ-AA και GAZ-MM παράχθηκαν, είναι πάνω από 1 εκατομμύριο αντίτυπα. Η παραγωγή του φορτηγού συνέχισε μέχρι και μετά τον πόλεμο, αν και η GAZ άρχιζε να παράγει τότε το καινούριο GAZ-51, μαζί με τις παραλλαγές του, έτσι για να ελευθερωθεί χώρος στο εργοστάσιο της GAZ, η παραγωγή του φορτηγού μεταφέρθηκε στην UAZ που βρίσκεται στο Ουλιάνοφσκ. Το όχημα ήταν το τελευταίο φορτηγό της GAZ που ήταν τελείως βασισμένο σε μοντέλο της Ford.

Με βάση το GAZ-MM, κατασκευάστηκαν επίσης διάφορες άλλες εκδόσεις, όπως βαν, ανατρεπόμενα φορτηγά και ακόμη και ερπυστριοφόρα.

Χρησιμοποιώντας τον κινητήρα και άλλα μηχανικά μέρη του GAZ-MM, αναπτύχθηκαν τα τζιπ GAZ-64 και GAZ-67, και αυτά μετά έγιναν η βάση για το στρατιωτικό όχημα BA-64, το οποίο χρησιμοποιούσε και τους προβολείς του GAZ-MM, ενώ μετά σημείωσε αρκετή επιτυχία στον Δεύτερο Παγκόσμιο Πόλεμο, και χρησιμοποιήθηκε μέχρι το 1960 από τον Σοβιετικό στρατό, ενώ σε άλλες χώρες χρησιμοποιήθηκε για αρκετά χρόνια ακόμα. Η Βόρεια Κορέα βέβαια συνεχίζει να έχει στον στρατό της ένα μικρό νούμερο από αυτά τα οχήματα, αλλά όπως είναι και προφανές από την ηλικία τους, χρησιμοποιούνται μόνο για μικρούς ρόλους.

## Άλλες Εκδόσεις
* **GAZ-MM-V**: μια λίγο πιο ακόμα απλοποιημένη έκδοση.
* **GAZ-42**: μια έκδοση με γεννήτρια ξύλου για καύσιμα.

## Αναφορές

## Εξωτερικοί Σύνδεσμοι
* GAZ-MM 
* Автомобиль Великой Отечественной войны — ГАЗ-ММ
* ГАЗ ММ
* ГАЗ-ММ — герой блокады Ленинграда
* GAZ-MM
* Машина на дровах. Восстановлена уникальная "полуторка"
 
Κατηγορία:Επαγγελματικά αυτοκίνητα
MM
Αναστάσιος Βούλγαρης

Ο **Αναστάσιος ή Αθανάσιος Βούλγαρης** (, ; - 1839) ήταν Έλληνας επαναστάτης Μακεδονικής καταγωγής και ήρωας της Ελληνικής Επανάστασης του 1821.

## Βιογραφία
Γεννήθηκε στο Πιάνετς της Παρορβηλίας. Στο ξέσπασμα της ελληνικής επανάστασης το 1822 έφυγε για την Ελλάδα και εντάχθηκε στους εξεγερθέντες. Η οικογένειά του φυλακίστηκε από τους Οθωμανούς και πήγε στα Βαλκάνια. Έφτασε σε υψηλή στρατιωτική θέση στον ελληνικό στρατό.

Στις 22 Μαΐου 1825, ο Υπουργός Πολέμου Αδάμ Δούκας έγραψε στην κυβέρνηση:
"... ο χιλιοστός Αναστάσιος Βούλγαρης, υπό την άμεση διοίκηση του Χατζηχρήστου ήταν ένας από τους πρώτους που τόλμησε να αποδράσει από το Φρούριο του Νεοκάστρου. Πολέμησε με τους στρατιώτες του στο Φρούριο και στη Σφακτηρία, όπου σχεδόν όλοι οι στρατιώτες του σκοτώθηκαν κατά την απόβαση του εχθρού."

Πέθανε στο 1839, αφήνοντας πίσω δύο παιδιά, μια κόρη και ένα γιο, τον Έλληνα επαναστάτη Λεωνίδα Βούλγαρη.

## Παραπομπές


Κατηγορία:Αγωνιστές του 1821
Κατηγορία:Βούλγαροι αγωνιστές του 1821
Μαριέττα Καραμανλή

Η **Μαριέττα Καραμανλή** (γαλλικά: *Marietta Karamanli*), γεννημένη στις 18 Δεκεμβρίου 1964 στην Αθήνα της Ελλάδας, είναι Γαλλίδα ελληνικής καταγωγής πολιτικός και μέλος του Σοσιαλιστικού Κόμματος και βουλευτής της Γαλλικής Εθνοσυνέλευσης από το 2007.

## Πολιτική σταδιοδρομία
Η Καραμανλή υπηρετεί στην Επιτροπή Νομικών Θεμάτων. Η Καραμανλή υπηρετεί επίσης ως μέλος της γαλλικής αντιπροσωπείας στην ολομέλεια του Συμβουλίου της Ευρώπης από το 2007.

Από το 2014 έως το 2016, διετέλεσε Γενική Εισηγήτρια της Κοινοβουλευτικής Συνέλευσης του Συμβουλίου της Ευρώπης για την κατάργηση της θανατικής ποινής. Με αυτόν τον ρόλο, καταδίκασε δημοσίως τα σχέδια της Ρώσικής Δούμα να εισαγάγει θανατική ποινή για ορισμένα εγκλήματα που σχετίζονται με την τρομοκρατία τον Μάρτιο του 2015.

Η Καραμανλή ήταν υποψήφια Δήμαρχος του Λε Μαν το 2020.

## Παραπομπές


Κατηγορία:Γάλλοι πολιτικοί
Μάριος Χαραλάμπους

Ο **Μάριος Χαραλάμπους** είναι Κύπριος πρώην ποδοσφαιριστής που αγωνιζόταν στο χώρο της άμυνας.

## Βιογραφικό
Ο Μάριος Χαραλάμπους γεννήθηκε στις 18 Ιουνίου 1969 στο Πραστειό Αυδήμου. Ξεκίνησε την ποδοσφαιρική του καριέρα το 1986 αγωνιζόμενος στον Απόλλωνα Λεμεσού. Παρέμεινε στην ομάδα αυτή έως το 2000 που μετακινήθηκε στον Α.Ο. Καβάλα. Ακολούθως αγωνίστηκε στον Ολυμπιακό Λευκωσίας, στην ΑΕΛ Λεμεσού και στην Ένωση Νέων Παραλιμνίου.

Επιπρέσθετα, αγωνίστηκε με τα χρώματα της Εθνικής Κύπρου, έχοντας 67 συμμετοχές. Μάλιστα διετέλεσε και αρχηγός της ομάδας.

Μετά την ολοκλήρωση της ποδοσφαιρικής του καριέρας, εργοδοτήθηκε στο E.O.A, στη θέση του τεχνικού επιθεωρητή πολίτης μηχανικής 1ησ ταξησ.

Είναι παντρεμένος και έχει τρία παιδιά.

## Τίτλοι
* **[[Α΄ κατηγορία ποδοσφαίρου ανδρών Κύπρου|Πρωτάθλημα Κύπρου]]**
** Πρωταθλητής (2): 1990-91, 1993-94

* **[[Κύπελλο Κύπρου (ποδόσφαιρο ανδρών)|Κύπελλο Κύπρου]]**
** Κυπελλούχος (1): 1992

## Παραπομπές

Κατηγορία:Κύπριοι ποδοσφαιριστές
Κατηγορία:Ποδοσφαιριστές Απόλλων Λεμεσού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Ένωσις Νέων Παραλιμνίου
Οξάνα Μαλάια

Η **Οξάνα Ολεκσάντριβνα Μαλάια** (ουκρανικά: *Оксана Олександрівна Малая*, γεννημένη στις 4 Νοεμβρίου 1983), γνωστή και ως Οξάνα Μαλάια, είναι μια γυναίκα από την Ουκρανία, διεθνώς γνωστή για τη συμπεριφορά της, που μιμείται αυτή του σκύλου. Η Μαλάια έχει αποτελέσει αντικείμενο ντοκιμαντέρ και συνεντεύξεων και αναφέρεται ως άγριο παιδί που «την μεγάλωσαν σκύλοι».  

## Βιογραφία
Η Μαλάια γεννήθηκε στο χωριό Νόβα Μπλαγκοβιστσένκα της επαρχίας Χορνοσταγίβκσα της περιφέρειας Χερσώνας. Σύμφωνα με τους γιατρούς και τα ιατρικά αρχεία, ήταν ένα φυσιολογικό παιδί κατά τη γέννηση της,  αλλά αργότερα παραμελήθηκε από τους αλκοολικούς γονείς της και στην ηλικία των τριών ετών ζούσε περιτριγυρισμένη από σκύλους.   Όταν η Μαλάια βρέθηκε από τις αρχές, ήταν επτάμισι χρονών, αλλά δεν μπορούσε να μιλήσει και συμπεριφερόταν σαν σκύλος. Έτρεχε στα τέσσερα, γάβγιζε, κοιμόταν στο πάτωμα και έτρωγε και φρόντιζε για την υγιεινή της σαν σκύλος.  Οι κοινωνικές υπηρεσίες αφαίρεσαν την επιμέλεια της Μαλάια από τους γονείς της. 

Η Μαλάια τελικά μεταφέρθηκε σε ένα ανάδοχο σπίτι για παιδιά με διανοητική αναπηρία στο Μπαραμπόι. Υπεβλήθη χρόνια εξειδικευμένης θεραπείας και εκπαίδευσης για να μάθει να συμπεριφέρεται σαν άνθρωπος, και να κοινωνικοποιηθεί. Μετά την ενηλικίωση, η Μαλάια διδάχθηκε να υποτάξει τη σκυλίσια συμπεριφορά της. Έμαθε να μιλάει με ευχέρεια και ευφυή τρόπο  και εργάζεται σε ένα αγρόκτημα αρμέγοντας αγελάδες,   αλλά παραμένει κάπως προβληματική. 

Σε ένα ντοκιμαντέρ στο Channel 4 και στο πορτογαλικό ντοκιμαντέρ του καναλιού SIC (Sociedade Independente de Comunicação), οι γιατροί δήλωσαν ότι είναι απίθανο να επανενταχθεί ποτέ πλήρως σε μια «φυσιολογική» κοινωνία. Το 2001, το ρωσικό τηλεοπτικό κανάλι "NTV" δημιούργησε ένα ντοκιμαντέρ για τη ζωή της.  Υπήρξαν πολλά άρθρα για αυτήν στον τύπο.

Το 2013, η Μαλάια έδωσε μια συνέντευξη στην εθνική ουκρανική τηλεόραση, στην εκπομπή Govorit Ukraina, όπου μίλησε για τον εαυτό της και απάντησε στις ερωτήσεις των δημοσιογράφων. Κατά τη διάρκεια της συνέντευξης, η Μαλάια υποστήριξε ότι θέλει να αντιμετωπίζετε σαν φυσιολογικός άνθρωπος και προσβάλλεται όταν άλλοι την αποκαλούν «κορίτσι-σκύλο». Είπε επίσης ότι θα ήθελε τα αδέρφια της να την επισκέπτονται πιο συχνά και ότι το κύριο όνειρό της στη ζωή της είναι να βρει τη βιολογική της μητέρα. Μίλησε επίσης για το αγόρι της, τη ζωή της στο ανάδοχό της σπίτι και τη δουλειά της με ζώα στο αγρόκτημα. 

## Δείτε επίσης

* Άγριο παιδί
* Τζίνι (άγριο παιδί)

## Παραπομπές


## Εξωτερικοί σύνδεσμοι

* Oxana talks about her life on the Ukrainian TV talk-show "Govorit Ukraina" (2013)
* Повторившая судьбу маугли 17-летняя воспитанница одесского интерната оксана малая совсем не обижается, когда ее называют девочкой-собакой
* У героини публикации «фактов» оксаны малой, которая выросла в… Собачьей конуре, нашлись родной брат и маленькая племянница, тоже оксана
* Daily Telegraph article
* Animal Planet Raised Wild documentary (geo locked)

Κατηγορία:Παιδιά
Ρατζέντρα Πρασάντ

O **Ρατζέντρα Πρασάντ** (*Rajendra Prasad*, 3 Δεκεμβρίου 1884&nbsp;- 28 Φεβρουαρίου 1963) ήταν Ινδός ακτιβιστής της ανεξαρτησίας, δικηγόρος, λόγιος και στη συνέχεια ο πρώτος Πρόεδρος της Ινδίας, με θητεία από το 1950 έως το 1962. Ο Πρασάντ έπαιξε σημαντικό ρόλο στη διαμόρφωση της Διάσκεψης Φοιτητών Μπιχάρι το 1906. Εντάχθηκε στο Ινδικό Εθνικό Κογκρέσο κατά τη διάρκεια του Ινδικού Κινήματος Ανεξαρτησίας και έγινε σημαντικός ηγέτης από την περιοχή του Μπιχάρ. Υποστηρικτής του Μαχάτμα Γκάντι, φυλακίστηκε από τις βρετανικές αρχές κατά τη διάρκεια του Salt Satyagraha του 1931 και του κινήματος «Εγκαταλείψτε την Ινδία» του 1942. Μετά τις εκλογές του 1946, ο Πρασάντ διετέλεσε Υπουργός Τροφίμων και Γεωργίας. Μετά την ανεξαρτησία της χώρας το 1947 εξελέγη Πρόεδρος της Συντακτικής Συνέλευσης της Ινδίας, η οποία προετοίμασε το Σύνταγμα της χώρας και λειτούργησε ως προσωρινό της κοινοβούλιο.

Όταν η Ινδία έγινε δημοκρατία το 1950, ο Πρασάντ εξελέγη από τη Συντακτική Συνέλευση πρώτος πρόεδρος της χώρας. Ως πρόεδρος, ο Πρασάντ καθιέρωσε μια παράδοση μη-κομματισμού και ανεξαρτησίας για το αξίωμα και αποσύρθηκε από την πολιτική του κόμματός του. Αν και ήταν συμβολικός αρχηγός κράτους, ο Πρασάντ ενθάρρυνε την ανάπτυξη της εκπαίδευσης στην Ινδία και συμβούλεψε την κυβέρνηση Νεχρού σε αρκετές περιπτώσεις. Το 1957, ο Πρασάντ επανεξελέγη στην προεδρία και έγινε ο μόνος πρόεδρος που ολοκλήρωσε δύο πλήρεις θητείες παραμένοντας στο αξίωμα για διάστημα περίπου 12 ετών. Μετά την ολοκλήρωση της θητείας του, παραιτήθηκε από το Κογκρέσο και έθεσε νέες κατευθυντήριες γραμμές για τους βουλευτές, οι οποίες εξακολουθούν να τηρούνται.

## Παραπομπές


Κατηγορία:Πρόεδροι της Ινδίας
Υποαρκτική

thumb|right|350px|alt=See caption|Παγκόσμιος χάρτης της υποαρκτικής περιοχής
Η **υποαρκτική** ζώνη είναι περιοχή στο Βόρειο Ημισφαίριο ακριβώς νότια της πραγματικής Αρκτικής και καλύπτει μεγάλο μέρος της Αλάσκας, του Καναδά, της Ισλανδίας, του βορρά της Σκανδιναβίας, της Σιβηρίας, των Νήσων Σέτλαντ και των Καίρνγκορμς. Γενικά, οι υποαρκτικές περιοχές εμπίπτουν μεταξύ 50° Β και 70° Β σε γεωγραφικό πλάτος, ανάλογα με τα τοπικά κλίματα. Η βροχόπτωση είναι χαμηλή και η βλάστηση είναι χαρακτηριστική της τάιγκας.

Το φως της ημέρας σε αυτά τα γεωγραφικά πλάτη είναι αρκετά ακραίο μεταξύ του καλοκαιριού και του χειμώνα. Κοντά στο θερινό ηλιοστάσιο, για παράδειγμα, οι υποαρκτικές περιοχές βιώνουν όλη τη νύχτα είτε αστικό είτε ναυτικό είτε αστρονομικό λυκόφως, καθώς ο ήλιος δεν βυθίζεται ποτέ πάνω από 18 μοίρες κάτω από τον ορίζοντα. Τα νυχτερινά φωτεινά νέφη παρατηρούνται καλύτερα σε αυτό το εύρος γεωγραφικού πλάτους.

Κατηγορία:Υποαρκτική
Κατηγορία:Περιοχές της Ασίας
Κατηγορία:Γεωγραφία της Αρκτικής
Κατηγορία:Αρκτική
Κατηγορία:Περιοχές του Καναδά
Κατηγορία:Γεωγραφία της Ισλανδίας
Κατηγορία:Γεωγραφία της Νορβηγίας
Κατηγορία:Γεωγραφία της Σουηδίας
Κατηγορία:Γεωγραφία της Φινλανδίας
Κατηγορία:Γεωγραφία της Αλάσκας
Κατηγορία:Γεωγραφία της Σιβηρίας
Ομίχλη πάγου

[thumb|Ομίχλη πάγου στον Ποταμό Μπόου στο [Κάλγκαρι, στους -20 °C, τον Ιανουάριο του 2015.]]
Η **ομίχλη πάγου** είναι τύπος ομίχλης που αποτελείται από λεπτούς παγοκρυστάλλους που αιωρούνται στον αέρα. Εμφανίζεται μόνο σε ψυχρές περιοχές του κόσμου, καθώς τα σταγονίδια νερού που αιωρούνται στον αέρα μπορούν να παραμείνουν υγρά μέχρι τους -40 °C. Θα πρέπει να διακρίνεται από τη διαμαντόσκονη, μια βροχόπτωση αραιών παγοκρυστάλλων που πέφτει από έναν καθαρό ουρανό. Θα πρέπει επίσης να διακρίνεται από την παγωμένη ομίχλη.

## Δείτε επίσης
*Ομίχλη
*Χιονοθύελλα

## Παραπομπές


Κατηγορία:Ομίχλη
Κατηγορία:Κατακρημνίσεις
Άγιος Νικόλαος Βελβεντού

Ο **Άγιος Νικόλαος** είναι μεταβυζαντινός ορθόδοξος ναός του 16ου αιώνα στο Βελβεντό της Περιφερειακής Ενότητας Κοζάνης στη Δυτική Μακεδονία.

## Περιγραφή και ιστορικά στοιχεία
Ο Άγιος Νικόλαος βρίσκεται στην κωμόπολη του Βελβεντού, κοντά στον χρονικά προγενέστερο ναό του Αγίου Μηνά και είναι κτίσμα των τελών του 16ου αιώνα, εποχή κατά την οποία, σύμφωνα με κτητορική επιγραφή, ανακαινίστηκε με δαπάνες του τοπικού προύχοντα Γεωργίου Μουτάφη. Πρόκειται για μονόχωρο ναό με ξύλινο σκεπαστό εξώστη στη νότια πλευρά του, στοιχείο που χαρακτηρίζει τις εκκλησίες εκείνης της περιόδου. Στο εσωτερικό του διαθέτει τέμπλο του 1591 (αναφέρεται ως το παλαιότερο χρονολογημένο στην Ελλάδα), τοιχογραφίες του 1588 (έργα ζωγράφου ονόματι Νικόλαος) και τμήματα προγενέστερων τοιχογραφιών που ανάγονται στα τέλη του 14ου αιώνα.

Αρχικά ήταν μοναστηριακού τύπου, ενώ λειτουργούσε ως ενοριακός ναός μέχρι και τα μέσα της δεκαετίας του 1930. Ακολούθησαν κατά τις επόμενες δεκαετίες διάφορες επεμβάσεις, καθώς και εργασίες συντήρησης από το 1996 μέχρι και το 2000, με αποτέλεσμα στη σημερινή του μορφή να αποτελείται από τον κυρίως ναό και τον εξώστη (χαγιάτι), καθώς και από έναν σύγχρονο στεγασμένο χώρο για την προστασία των τοιχογραφιών, ως αντιστάθμισμα στον κατεστραμμένο νάρθηκα.

## Εικόνες


Αρχείο:632 Ναος Αγιου Νικολαου Βελβεντου.png|Άποψη του ξύλινου εξώστη.
Αρχείο:641 Ναος Αγιου Νικολαου Βελβεντου.png|Τοιχογραφίες.
Αρχείο:655 Ναος Αγιου Νικολαου Βελβεντου.png|Τοιχογραφίες.
Αρχείο:Ναός Αγ. Νικολαου.jpg|Λεπτομέρεια τοιχογραφίας.



## Παραπομπές


## Πηγές

* 
* 

Κατηγορία:Εκκλησίες στη Δυτική Μακεδονία
Κατηγορία:Εκκλησίες αφιερωμένες στον Άγιο Νικόλαο
Μπεχτσοκό

Το **Μπεχτσοκό** (ντόγκριμπ: Behchokǫ̀ [bɛ́ht͡ʃʰókʰõ̀] ή [bɛ́ht͡sʰókʰõ̀]), επισήμως η *Τλίτσο Κοινοτική Κυβέρνηση του Μπεχτσοκό* είναι κοινότητα στην περιοχή Νορθ Σλέιβ των Βορειοδυτικών Εδάφων του Καναδά. Το Μπεχτσοκό βρίσκεται στον Αυτοκινητόδρομο Γέλοουναϊφ, στο βορειοδυτικό άκρο της Μεγάλης Λίμνης των Σκλάβων, περίπου 110 χλμ. βορειοδυτικά του Γέλοουναϊφ.

## Θέματα στέγασης
To Μπεχτσοκό αντιμετωπίζει μια μακροπρόθεσμη και χρόνια κρίση στέγασης λόγω πολλαπλών ζητημάτων: ανεπαρκής χρηματοδότηση για προσιτές μονάδες, ερείπωση υφιστάμενου αποθέματος κατοικιών και αδυναμία πολλών κατοίκων σε δημόσιες κατοικίες να πληρώσουν το ενοίκιο.

## Παραπομπές


## Εξωτερικοί σύνδεσμοι
* 

Κατηγορία:Βορειοδυτικά Εδάφη
Κάρεν Γιανγκ

Η **Κάρεν Γιανγκ** (Karen Young, 23 Μαρτίου 1951 &#x2014; 26 Ιανουαρίου 1991)  ήταν Αμερικανίδα τραγουδίστρια της ντίσκο γνωστή για το επιτυχημένο τραγούδι του 1978 " Hot Shot". 

## Βιογραφία
Η Γιανγκ μεγάλωσε στη βορειοανατολική Φιλαδέλφεια . Ξεκίνησε ως τραγουδίστρια σε διαφημιστικά και κάνοντας φωνητικά σε άλλους τραγουδιστές για εταιρείες παραγωγής που εδρεύουν στη Φιλαδέλφεια. Στις αρχές της δεκαετίας του 1970, έπαιξε με το συγκρότημα Sandd, με τους Φρανκ Γκλίκιν ( κιθάρα ), Τζορτζ Έμερτς ( ρυθμική κιθάρα), Φρανκ Φεράρο ( μπάσο ) και Ντένις Γουέστμαν ( ντραμς) .

Το 1978 ο Γιανγκ κυκλοφόρησε το σινγκλ "Hot Shot", που γράφτηκε και αποτέλεσε παραγωγή των Άντριου Καν και Κερτ Μπορούσιεβιτς.. Το τραγούδι πέρασε δύο εβδομάδες στο νούμερο 1 στον κατάλογο ντίσκο τραγουδιών του Billboard και τελικά έφτασε στο νούμερο 67 στο Billboard Hot 100 το 1978. Στη συνέχεια κυκλοφόρησε ένα άλμπουμ, με τίτλο *Hot Shot,* από την West End Records της Νέας Υόρκης . Το τραγούδι εκτόξευσε τη διεθνή φήμη της Γιανγκ. Μέχρι το 1979, η μουσική ντίσκο σταδιακά εξασθένισε και η Γιανγκ δεν μπόρεσε να αναπαραγάγει την επιτυχία της. Η Γιανγκ συνέχισε την καριέρα της ως τραγουδίστρια στην περιοχή της Φιλαδέλφειας και το τραγούδι "Hot Shot" έγινε επιτυχία. 

Πέθανε από πιθανό αιμορραγικό πεπτικό έλκος τον Ιανουάριο του 1991, σε ηλικία 39 ετών. 

## "Hot Shot" στη δημοφιλή κουλτούρα
Το "Hot Shot" εμφανίστηκε στην ταινία *[[Το γύρισμα της τύχης]]* του 1990 και στο ντοκιμαντέρ του 2020 " The Times of Bill Cunningham ". Το τραγούδι ήταν ένα χαρακτηριστικό δείγμα στο τραγούδι των Daft Punk "Indo Silver Club" στο άλμπουμ τους *Homework* . Το τραγούδι χρησιμοποιήθηκε επίσης από το BBC στα μέσα της δεκαετίας του 1980 κατά την κάλυψη του Παγκόσμιου Πρωταθλήματος Σνούκερ για συλλογές "hot shots" (σημαντικών χτυπημάτων στο μπιλιάρδο) κατά τη διάρκεια του τουρνουά. Το "Hot Shot" διασκευάστηκε από την ποπ μπάντα, Blondie και συμπεριλήφθηκε ως κομμάτι μπόνους στις εκδόσεις Ιαπωνίας και Νότιας Αφρικής του άλμπουμ επιστροφής τους,No Exit . Διάφορες μίξεις (remix) του τραγουδιού κυκλοφόρησαν το 2007. Το "Hot Shot" έκανε τρεις ξεχωριστές εμφανίσεις στον κατάλογο τραγουδιών στο Ηνωμένο Βασίλειο ( UK Singles Chart) το 1978, 1979 και 1997. Η υψηλότερη θέση ήταν ο αριθμός 34. 

Το "Rendezvous with Me", ένα τραγούδι που γράφτηκε από τον Καν το 1979, προοριζόταν ως συνέχεια του "Hot Shot", αλλά δεν ολοκληρώθηκε ποτέ.  Έχοντας ανακαλυφθεί στο κασετόφωνο του Καν, το "Rendezvous with Me" κυκλοφόρησε από την MaxRoxx Music τον Μάρτιο του 2009.

## Δισκογραφία
### Άλμπουμ

### Τραγούδια (σινγκλ)

## Παραπομπές


Κατηγορία:Αμερικανίδες τραγουδίστριες ποπ
Πρωτάθλημα Στίβου Βόρειας Μακεδονίας

Το **Πρωτάθλημα Στίβου Βόρειας Μακεδονίας** είναι το εθνικό πρωτάθλημα στίβου της Βόρειας Μακεδονίας το οποίο διοργανώνεται ετησίως από την Ομοσπονδία Στίβου Βόρειας Μακεδονίας (AFM).

Το πρώτο πρωτάθλημα στίβου της Βόρειας Μακεδονίας πραγματοποιήθηκε στα Σκόπια το 1950. Το πρωτάθλημα διεξήχθη για την Σοσιαλιστική Δημοκρατία της Μακεδονίας ξεχωριστά από το Πρωτάθλημα Στίβου της Γιουγκοσλαβίας. Μετά τη διάλυση της Γιουγκοσλαβίας το 1991, το πρωτάθλημα αναμορφώθηκε, αρχής γενομένης από το 1993.

## Διοργανώσεις

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Στίβου Βόρειας Μακεδονίας

Κατηγορία:Στίβος στη Βόρεια Μακεδονία
Κατηγορία:Πρωταθλήματα Στίβου Βόρειας Μακεδονίας
Η Πριγκίπισσα του Μονπενσιέ (ταινία)

**Η Πριγκίπισσα του Μονπενσιέ** (γαλλικά: *La Princesse de Montpensier*) είναι ένα δράμα εποχής του 2010 σε σκηνοθεσία του Μπερτράν Ταβερνιέ, εμπνευσμένο από το ομώνυμο μυθιστόρημα που δημοσιεύτηκε ανώνυμα από την Μαντάμ ντε Λαφαγέτ το 1662. Πρωταγωνιστεί η Μελανί Τιερί μαζί με τους Λαμπέρ Ουιλσόν, Γκρεγκουάρ Λεπρένς-Ρινγκέ, Γκασπάρ Ουλιέλ, Τζουντίτ Σελμά.

Η ταινία συνδυάζει τη μυθοπλασία και την ιστορία στα χρόνια των αιματηρών συγκρούσεων που είναι γνωστά ως Θρησκευτικοί Πόλεμοι (1562-1598), οι οποίοι έφεραν αντιμέτωπους τους Καθολικούς με τους Προτεστάντες, αλλά συγχρόνως περιλάμβαναν σκληρούς αγώνες εξουσίας μεταξύ των φατριών των ευγενών και της βασιλικής οικογένειας. Το αποκορύφωμα της αγριότητας ήταν η σφαγή της Νύχτας του Αγίου Βαρθολομαίου το 1572, κατά τη διάρκεια της οποίας όχλος ένοπλων Καθολικών κυνήγησαν και σκότωσαν χιλιάδες προτεστάντες. Μέσα σε αυτά τα δραματικά γεγονότα, εξελίσσεται η ιστορία της πριγκίπισσας του Μονπενσιέ. 

Πολλές από τις σκηνές της ταινίας γυρίστηκαν στο κάστρο του Μπλουά. 

Η ταινία συμμετείχε στο 63ο Φεστιβάλ Κινηματογράφου των Καννών και κυκλοφόρησε στους γαλλικούς κινηματογράφους στις 3 Νοεμβρίου 2010.

## Πλοκή
Το 1567, η Γαλλία βρίσκεται υπό τη βασιλεία του Καρόλου Θ' και οι θρησκευτικοί πόλεμοι μαίνονται και η χώρα έχει μετατραπεί σ’ ένα αιματοβαμμένο πεδίο μάχης ...

Από μικρή ηλικία, η Μαρί ντε Μεζιέρ, κληρονόμος μιας από τις μεγαλύτερες περιουσίες του βασιλείου της Γαλλίας, είναι ερωτευμένη με τον νεαρό δούκα ντε Γκιζ, που είναι γνωστός ως «Σημαδεμένος». Αναγκάζεται όμως να υποταχθεί στην επιθυμία του πατέρα της και παντρεύεται τον πρίγκιπα Μονπενσιέ, τον οποίο δεν έχει συναντήσει ποτέ. Όταν ο σύζυγός της κλήθηκε από τον βασιλιά να ενταχθεί στον πόλεμο εναντίον των Προτεσταντών, την έστειλε σε ένα απομονωμένο κάστρο του με συνοδεία τον κόμη ντε Σαμπάν, φίλο και πρώην δάσκαλό του, μακριά από τον κόσμο, ο οποίος την ερωτεύεται.

Αυτή προσπαθεί μάταια να ξεχάσει το πάθος της για τον ντε Γκιζ, αλλά γίνεται, παρά τη θέλησή της, έρμαιο των αντίπαλων και βίαιων παθών στα οποία εμπλέκεται επίσης και ο δούκας του Αντζού, ο μελλοντικός Ερρίκος Γ΄. 

## Παραπομπές


Κατηγορία:Γαλλικές ταινίες της δεκαετίας 2010
Κατηγορία:Γαλλικές ιστορικές ταινίες
Κατηγορία:Γαλλόφωνες ταινίες
Κατηγορία:Γαλλικές δραματικές ταινίες
Κατηγορία:Ταινίες του 2010
Κατηγορία:Ταινίες βασισμένες σε γαλλικά μυθιστορήματα
Αθηροσκλήρωση

Η **αθηροσκλήρωση** είναι συχνή βλάβη η οποία προοδευτικά δημιουργείται, όταν τα τοιχώματα των αρτηριών και των αγγείων του κυκλοφορικού συστήματος του οργανισμού αρχίζουν να υφίστανται βλάβες. Αυτές οι βλάβες με αργό ρυθμό προκαλούν τη δημιουργία αθηρωματικών πλακών στην εσωτερική πλευρά, κυρίως των αρτηριών, κάτι σαν μια μορφή εκτεταμένων συσσωματωμάτων τα οποία αποτελούνται από λιπώδεις ενώσεις.

Οι ενώσεις αυτές είναι γνωστές ως "χοληστερόλη χαμηλής πυκνότητας" (LDL). Η αθηροσκλήρωση είναι μια "ύπουλη" ασθένεια που δεν έχει καθόλου συμπτώματα στα αρχικά της στάδια και εξελίσσεται με έναν μη αντιστρεπτό τρόπο. Το αθήρωμα που συγκεντρώνεται έχει ουσιαστικά την εμφάνιση ενός κίτρινου υλικού, και όσο αυξάνεται και μεγαλώνει, καταλήγει να είναι μία συσσωρευμένη πλάκα, της οποίας η χημική σύνθεση είναι πλούσια σε χοληστερόλη. Με την πάροδο του χρόνου, η αθηρωματική πλάκα διογκώνεται, μειώνει έτσι την εσωτερική διάμετρο των αρτηριών (που είναι και το πλέον επικίνδυνο), δύναται να μειώνει και αυτή των αγγείων (ιδίως στα άκρα του ανθρωπίνου σώματος) και προκαλεί έτσι μια ευρεία στένωση. 

Αυτή η προοδευτικά αρνητική εξέλιξη θα οδηγήσει στην εμφάνιση τόσο καρδιακών εμφραγμάτων, όσο και ισχαιμικών εγκεφαλικών επεισοδίων, επικίνδυνων για τη ζωή. Τα συμπτώματα θα αρχίσουν να εμφανίζονται, όταν η αρτηρία ή τα αγγεία έχουν ήδη στενέψει και πιθανά να έχουν δημιουργηθεί θρόμβος ή θρόμβοι. Τυπικά συμπτώματα της αθηροσκλήρωσης, σε προχωρημένο βέβαια στάδιο, είναι ο πόνος στο στήθος (στηθάγχη), το μούδιασμα, δύσπνοια και εφίδρωση. Η πιο επικίνδυνη μορφή της είναι όταν έχει συμβεί είτε στην καρωτίδα, είτε στα αγγεία του εγκεφάλου. 

Τα καρδιαγγειακά νοσήματα, εξαιτίας και της αθηροσκλήρωσης, είναι η σημαντικότερη αιτία θανάτου στους άνδρες (ηλικίας 35-55) και μία από τις σημαντικότερες αιτίες θανάτου στις γυναίκες στη Δύση. Ο Παγκόσμιος Οργανισμός Υγείας εκτιμά ότι το 2020 τα καρδιαγγειακά νοσήματα θα ευθύνονται για τον θάνατο σχεδόν 25 εκατομμυρίων ανθρώπων στον κόσμο. Τα τελευταία 30 έτη, οι στατίνες έχουν αποδειχθεί ως τα πλέον αποτελεσματικά φάρμακα για την αθηροσκλήρωση.

## Παραπομπές


Κατηγορία:Παθήσεις των αγγείων
Κατηγορία:Αιτίες θανάτου
Ραβδομυόλυση

[μικρογραφία|Τελευταίας τεχνολογίας συσκευή [αιμοκάθαρσης, συχνά απαραίτητη για την άμεση αντιμετώπιση της ραβδομυόλυσης]]
Η **ραβδομυόλυση** (αγγλ. *rhabdomyolysis*) είναι ένα σύνδρομο που οφείλεται σε οξεία νέκρωση των σκελετικών μυών, οι οποίοι και διαλύονται με πολύ ταχύ ρυθμό. Είναι σύνδρομο εξαιρετικά επικίνδυνο για την ανθρώπινη ζωή και πρέπει να αντιμετωπισθεί νοσοκομειακά το ταχύτερο δυνατόν.

Άμεση συνέπεια της ραβδομυόλυσης είναι η μαζική απελευθέρωση, στην κυκλοφορία του πλάσματος, συστατικών των μυϊκών κυττάρων, ήτοι, ποσοτήτων οργανικών και ανόργανων κυτταρικών ενώσεων και στοιχείων, λ.χ. πρωτεΐνες/μυοσφαιρίνη, φώσφορος, κάλιο, ουρικό οξύ κ.λπ.). Αυτά τα κυτταρικά προϊόντα άμεσα εντοπίζονται στο φάσμα των κλινικών και εργαστηριακών ευρημάτων και οδηγούν στην ορθή γνωμάτευση του συνδρόμου.

Συχνότερα συμπτώματα αποτελούν: η μυαλγία, η κόπωση, ο εμετός και η πνευματική σύγχυση. Πιο συχνά, επίσης η αρρυθμία και η εμφάνιση ούρων με χρωματισμό όμοιο του τσαγιού. Τα κυτταρικά προϊόντα, που προέρχονται από τη διάλυση – αποικοδόμηση των μυών όπως π.χ. η μυοσφαιρίνη μπορεί, εκτός των άλλων, άμεσα να προκαλέσει και νεφρική ανεπάρκεια.

Παθολογικά, τα αίτια της ραβδομυόλυσης είναι πολλαπλά, κυρίως μη φυσικά π.χ. φάρμακα (βλ. στατίνες και αντιβιοτικά) να είναι υπεύθυνα τις περισσότερες φορές. Τα αίτια της ραβδομυόλυσης μπορεί να είναι και φυσικά. Η λύση των μυϊκών κυττάρων έχει ως αποτέλεσμα τη μεταβολική οξέωση με αυξημένο αριθμό ανιόντων, που είναι μια από τις επιπλοκές της ραβδομυόλυσης. Επακόλουθα αποτελούν η ενδογενής προσθήκη οξέων, η υπερκαλιαιμία και η οξεία νεφρική ανεπάρκεια. Η τελευταία κρίνεται και ως η σοβαρότερη συνέπεια της ραβδομυόλυσης. Οι κυριότεροι παθοφυσιολογικοί μηχανισμοί που εμπλέκονται στην εμφάνιση αυτής της νεφρικής ανεπάρκειας είναι η νεφρική αγγειοσύσπαση, η σωληναριακή απόφραξη, η τοξικότητα της μυοσφαιρίνης και η οξείδωση των λιπιδίων.

## Παραπομπές


Κατηγορία:Μυϊκό σύστημα
Κατηγορία:Τραυματολογία
Κατηγορία:Μυοσκελετικές παθήσεις
Κρύα Βρύση Καρύστου Ευβοίας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.320931,
          38.039219
        ]
      }
    }
  ]
}
Η **Κρύα Βρύση** Καρύστου είναι παραθαλάσσιος οικισμός στην Νότια Εύβοια και την Περιφερειακή Ενότητα Εύβοιας σε υψόμετρο 11 μέτρων ενώ απέχει 114 χιλιόμετρα ΝΑ. από τη Χαλκίδας και 13 χιλιόμετρα Δ.- ΒΔ. από την Κάρυστο. Βρίσκεται στα νοτιοδυτικά παράλια και τον όρμο του Μαρμαρίου, ανάμεσα στο Μαρμάρι (Β.) και την Αγία Μαρίνα (ΝΔ.). Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Μαρμαρίου του δήμου Μαρμαρίου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Μαρμαρίου της δημοτικής ενότητας Μαρμαρίου που υπάγεται στον Δήμο Καρύστου και σύμφωνα με την απογραφή του 2011 έχει 44 μόνιμους κατοίκους.

## Σημείωση
Στη Βόρεια Εύβοια και το δήμο Μαντουδίου υπάρχει ο συνώνυμος οικισμός Κρύα Βρύση Κηρίνθου.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Ευθύμιος Κοτζαμπασούλης

Ο **Ευθύμιος Κοτζαμπασούλης** (1880-1938) ήταν αρχιτέκτονας με καταγωγή από τη Ζώνη Βοΐου. Στην Κωνσταντινούπολη είχε έντονη φιλανθρωπική δράση μέσα στην ελληνική κοινότητα και διετέλεσε πρώτος πρόεδρος της Αδελφότητας «Ο Άγιος Σπυρίδων» (1904) και μέλος της εκκλησιαστικής επιτροπής της Θεοτόκου στο Βεφά της Κωνσταντινούπολης. Κατά την περίοδο που δραστηριοποιήθηκε στη Θεσσαλονίκη, υπήρξε ιδρυτικό µέλος και ταµίας του Συλλόγου Αρχιτεκτόνων Κωνσταντινουπόλεως στη Θεσσαλονίκη (έτος ίδρυσης 1924) και το γραφείο του  βρισκόταν στο Μέγαρο Δρακούλη, μαζί με τους αρχιτέκτονες Συμεών Μυλωνά και Κωνσταντίνο Γιωτόπουλο.

## Έργα του

* Triada Residence, Πέραν, Κωνσταντινούπολη
* Μέγαρο Μακρίδη (σε συνεργασία με Σ. Μυλωνά), Έτος κατασκευής 1924, Οδός Τσιμισκή, Θεσσαλονίκη. Σήμερα, έχει κατεδαφιστεί.
* μικρογραφία|Μέγαρο Αλέγρα Εργάς (1925), Οδός Δ. Σολωμού 19 και Βενιζέλου 41, ΘεσσαλονίκηΜέγαρο "Αλέγρα Εργάς" (σε συνεργασία με Σ. Μυλωνά), Έτος κατασκευής 1925, Οδός Δ. Σολωμού 19 και Βενιζέλου 41, Θεσσαλονίκη
* μικρογραφία|Οικοδομή Σιδηρόπουλου (1926), Τσιμισκή 65 & Αγίας Σοφίας 16, ΘεσσαλονίκηΟικοδομή Σιδηρόπουλου, Έτος κατασκευής 1926, Τσιμισκή 65 & Αγίας Σοφίας 16, Θεσσαλονίκη
* Μέγαρο "Σπύρου" (σε συνεργασία με Κ. Γιωτόπουλο και Σ. Μυλωνά), Έτος κατασκευής 1927,  Ίωνος Δραγούμη 37 και Βαλαωρίτου, Θεσσαλονίκη

## Πηγές

* Θεοδωρίδου-Σωτηρίου, Λίλα (2007). «Πρόσφυγες αρχιτέκτονες στη Θεσσαλονίκη του Μεσοπολέµου». *Αρχιτέκτονες 61*.
* http://www.salonikajewisharchitecture.com/ar23.html

## Παραπομπές


Κατηγορία:Έλληνες αρχιτέκτονες